Diari Oficial de la Generalitat Valenciana


Sumari del DOGV 9366, del 21-06-2022 (2022/5247)

Resolució de 31 de maig de 2022, de l'Entitat Pública de Sanejament d'Aigües Residuals de la Comunitat Valenciana, sobre informació pública del Pla especial per a la construcció de la nova estació depuradora d'aigües residuals d'Alcublas i de la resta de documents relatius a l'obra de la instal·lació.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9366

Data del DOGV
:   21-06-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/5247


Data del document
:   31-05-2022

Organisme emissor
:   Entitat Pública de Sanejament d'Aigües Residuals de la Comunitat Valenciana

Tipus de document
:   Resolució

Descriptors 

:   * pla d'urbanisme

Resolució de 31 de maig de 2022, de l'Entitat Pública de Sanejament d'Aigües Residuals de la Comunitat Valenciana, sobre informació pública del Pla especial per a la construcció de la nova estació depuradora d'aigües residuals d'Alcublas i de la resta de documents relatius a l'obra de la instal·lació. [2022/5247]  
L'Entitat Pública de Sanejament d'Aigües Residuals de la Comunitat Valenciana ha promogut la redacció del Pla especial per a la construcció de la nova estació depuradora d'aigües residuals d'Alcublas (València).  
De l'aplicació del Decret legislatiu 1/2021, de 18 de juny, del Consell d'aprovació del text refós de la Llei d'ordenació del territori, urbanisme i paisatge, es desprén que per a realitzar la tramitació i aprovació dels plans especials no subjectes al procediment ordinari d'avaluació ambiental i territorial estratègica, resulta necessari iniciar un procés de participació pública durant un període mínim de quaranta-cinc dies (article 61 TRLOTUP).  
Per tot això, l'Entitat Pública de Sanejament d'Aigües Residuals de la Comunitat Valenciana, acorda:  
  
Primer  
Sotmetre a informació pública mitjançant els corresponents anuncis en el Diari Oficial de la Generalitat Valenciana, durant un termini de 45 dies hàbils, a comptar des de l'endemà de la publicació del present anunci en el Diari Oficial de la Generalitat Valenciana (DOGV) i; en premsa escrita de gran difusió, els següents documents:  
- Pla especial per a la construcció de la nova estació depuradora d'aigües residuals d'Alcublas (València) amb els següents annexos: estudi de paisatge, estudi d'inundabilitat, estudi acústic, informes sectorials i informe ambiental i territorial estratègic.  
- Projecte de construcció de la nova EDAR d'Alcublas (València), amb annexos.  
  
Segon  
Remetre consulta als organismes afectats, amb petició d'informes sectorials corresponent, i a les entitats subministradores dels serveis públics urbans que puguen resultar afectades.  
  
Tercer  
La documentació sotmesa a informació pública podrà consultar-se en la pàgina web: https://www.epsar.gva.es/  
També es podrà consultar en les oficines de l'Entitat Pública de Sanejament d'Aigües Residuals de la Comunitat Valenciana, en l'Avinguda Corts Valencianes, 58, Planta 3a (Edifici Sorolla Center), 46641 València. L'horari de consulta serà els dies laborables en horari de matí (09.00 a 14.00 hores).  
  
Quart  
Les observacions i al·legacions poden presentar-se preferentment de manera telemàtica, a través del correu electrònic:   
epsar\_sawfe@nrk.bn,  
  
També es podran presentar a través del registre oficial en les oficines de l'Entitat Pública de Sanejament d'Aigües Residuals de la Comunitat Valenciana en dies laborables en horari de matí (09.00 a 14.00 hores), amb les obligacions de presentació telemàtica que preceptua l'article 14 i concordants de la Llei 39/2015, d'1 d'octubre, del procediment administratiu comú de les administracions públiques.  
  
  
València, 31 de maig de 2022.- El gerent: Juan Ángel Conca Pardo.